[{"text_idx": "#000000", "text": "Nomoj de kandidatoj por B-komitataneco c\u0302e UEA ankorau\u0306 ne diskonigitaj"}, {"text_idx": "#000001", "text": "Jam tri semajnojn la Centra Oficejo de UEA ne aperigas la nomojn de la kandidatoj, dezirantaj farig\u0302i la B-komitatanoj de UEA. Kialoj de tio estas malklaraj, tamen lau\u0306 informoj de Libera Folio temas pri 8 kandidatoj por 5 lokoj."}, {"text_idx": "#000002", "text": "La Centra Oficejo de UEA g\u0302is nun ne diskonigis la nomojn de individuaj membroj, dezirantaj farig\u0302i B-komitatanoj de UEA. Je la tago de publikigo de c\u0302i tiu novaj\u0302o mankis iu ajn informo flanke de la CO. La limdato por sendi kandidatig/-ig\u0302ojn estis la 28-a de februaro 2019. En la jaro 2016, kiam estis anoncita antau\u0306a elekto de la komitatanoj B, la listo estis preta jam la 3-an de marto."}, {"text_idx": "#000003", "text": "Responde al la demando de Libera folio pri la dato de aperigo de la nomoj, la g\u0302enerala direktoro de UEA Martin Scha\u0308ffer koncize skribis, ke \"UEA post pretigo dissendos oficialan komunikon pere de la Gazetaraj Komunikoj\". Sekvinta demando pri c\u0302u estis sufic\u0302e da kandidatigoj restis senresponda. Lau\u0306 informoj de Libera Folio estas ok personoj, kiuj proponis sian kandidatig\u0302on por kvin lokoj."}, {"text_idx": "#000004", "text": "En la nuna konsisto de la supera gvidorgano de UEA membras kiel necese 6 komitatanoj B, inter kiuj estas tri estraranoj de UEA (Mark Fettes, Stefan MacGill, Emi\u0301lio Carlos Vaz Cid). 5 pliaj estraranoj ne havas la saman statuson. La kvanto de komitatanoj B dependas de la kuranta kvanto de membroj en UEA mem. La individuaj membroj rajtas elekti unu Komitatanon B por c\u0302iu komencita milo da individuaj membroj. La CO devas kontroli, ke kaj la kandidatoj kaj iliaj subtenantoj plenumas la kondic\u0302on pri membreco."}, {"text_idx": "#000005", "text": "En 2016 elektoj fine ne okazis, c\u0302ar du kandidatoj (Johan Derks kaj Roy Mc Coy) rezignis pri sia kandidateco. En 2013 estis sep kandidatoj por ses lokoj; en 2010 estis 14 kandidatoj por ses lokoj. En ambau\u0306 jaroj la komunko estis publikigita la 1-an de marto."}, {"text_idx": "#000016", "text": "Kvankam la IM ankorau\u0300 ne ricevis informon, listo de kandidatoj aperas en la UEA-retejo"}, {"text_idx": "#000017", "text": "Nun ke la nomoj de kandidatoj estas konataj mi iom miras ke ili malmulte partoprenas la diskutojn en Libera Folio. Chu iu sekvas la diskutlistojn de UEA kaj chu tie okazas iom pli vigla intershangho? Se ili ne esprimighas kiamaniere la IM povas elekti ?"}, {"text_idx": "#000018", "text": "IM, kiuj ne konas la elekteblajn personojn, prefere ne elektu. La kandidatoj estas homoj, kiuj de jaroj au\u0306 jardekoj publike aktivas en la Esperanto-movado. Iliaj biografioj kaj movadaj celoj legeblas kune kun la kandidatig\u0302oj. Estus plorinde, se elektantoj prijug\u0302us la kandidatojn pro kelkaj komentoj en Skandala Folio."}, {"text_idx": "#000019", "text": "Se vi konsideras ke UEA estas organizaj\u0302o de pasinteco vi elektas homojn pro tio kion ili faris, se vi konsideras ke UEA estas organizaj\u0302o de la estonteco, vi elektas ilin pro tio kion ili faros!\nKvankam kandidatoj estas bone konataj la IM legitime konatig\u0302u kun ilia celaro. Kion ili skribas en la kandidata letero ne sufic\u0302as. \"mi volas kreskigi la movadon\" : jes sed kiel? Kiujn novajn ideojn ili portas?\nTio okazu c\u0302u pere de LF, c\u0302u de alia kanalo, ne gravas."}, {"text_idx": "#000020", "text": "Mi preferas prijug\u0302i kandidatojn lau\u0306 tio, kion ili faris. Prijug\u0302adon de ontaj faroj mi cedas al au\u0306guristoj."}, {"text_idx": "#000024", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000025", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000028", "text": "Alig\u0302i al 400 aliaj abonantoj"}]